陳其赤

陳其赤，字石文，江西撫州府崇仁縣人，明末政治人物。

生平
天啟七年（1627年）丁卯科江西鄉試舉人，歷浙江衢州府推官，升陝西西安府知府、兵備副使分守川西道《續表忠記》，轄成都。崇禎十七年八月，張獻忠寇成都城陷，投百花潭死，家人同死者四十餘人『十七年八月，張獻忠寇成都，與陳其赤、張孔教、鄭安民、方堯相等佐巡撫龍文光協守，城陷被執。獻忠僭帝號，欲用諸人備百官。繼孟等不為屈，乃被殺，妻賈從之。其赤，字石文，崇仁人。崇禎元年進士。歷兵備副使，轄成都。城陷，投百花潭死，家人同死者四十餘人。孔教，字魯生，會稽人。舉於鄉。歷四川僉事，不屈死。子以衡，奉母孔南竄，匿不使知。踰年母詣以衡書室，見副使周夢尹請孔教卹典疏，隕絕，罵以衡曰：「父死二載，我尚偷生，使我無顏見汝父地下！」，遂取刀斷喉死。安民，浙江貢生，歷蜀府左長史。賊圍成都，分守南城，城陷，不屈死。』。《明史》卷二百九十五列傳第一百八十三忠義七張繼孟陳其赤張孔教鄭安民方堯相傳「陳其赤，字石父，崇仁人，崇禎進士，司理衢州，歴西安，守撫綏有方，時秦中寇氛方熾，獨西安得免，以副使備兵川中，獻賊圍攻嬰城，固守，成都陷，不屈死之，同殉者四十餘口，惟長子存於家」，《江西通志》卷八十二。諡節愍《諡法略》。

 参考资料 

 延伸阅读 


Category:崇仁人
Category:明朝衢州府推官
Category:明朝西安府知府
Category:明朝四川按察司副使
Category:諡節愍